38. ΝΟΜΟΣ υπ’ αριθ.1959 της 19/20 Δεκ.1951 (ΦΕΚ Α΄322) Περί αυξήσεως οργανικών αριθμών ανωτέρων αξιωματικών Β.Ν. δια το καταδρομικόν «΄Ελλη» και άλλων τινών διατάξεων. ΄Αρθρ.1.-(Αυξάνονται οι ισχύοντες οργανικοί αριθμοί Ανωτέρων Αξιωματικών Β. Ναυτικού δια την επάνδρωσιν του Καταδρομικού «΄Ελλη». Βλ. ανωτ.Νόμ.77/1944). ΄Αρθρ.2.-Οι κατ’ εφαρμογήν των διατάξεων του άρθρ.168 του Κωδ.Ν.794 «περί καταστάσεως Αξιωματικών Β.Ν.» προαχθέντες εις τον βαθμόν του Αντιπλοιάρχου Αξιωματικοί Β.Ν., επιπροστίθενται εις τους οργανικούς αριθμούς του βαθμού τον οποίον ήδη κατέχουσιν, μειουμένων αντιστοίχως, και μέχρις εξαντλήσεως των ως άνω προαχθέντων, των οργανικών αριθμών των Υποπλοιάρχων. Η ισχύς της διατάξεως ταύτης ανατρέχει αφ’ ης ίσχυσε το άρθρ.168 του Κωδ.Ν.794. ΄Αρθρ.3.-(Τροποποιούνται τα άρθρ.74, 87 και 110 Κωδ.Ν.794/1949). ΄Αρθρ.4.-1.Οι τυχόν τοποθετούμενοι Αξιωματικοί του Β.Ν. εις την θέσιν του Αρχηγού του Στρατιωτικού Οίκου της Α.Μ. του Βασιλέως δεν λογίζονται κατέχοντες οργανικήν θέσιν του Β.Ν., θεωρούνται δε εφεξής ως κείμενοι εκτός οργανικών αριθμών του βαθμού των. 2.Επιτρέπεται κατ’ εξαίρεσιν των κειμένων διατάξεων του Νόμου περί καταστάσεως Αξιωματικών του Β.Ν. και εφ’ όσον υπηρεσιακαί ανάγκαι το επιβάλλουσιν, όπως ο χρόνος παραμονής εις τον βαθμόν του Υποναυάρχου δια την προαγωγήν εις τον ανώτερον βαθμόν περιορίζεται εις δύο έτη. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 